作者:湯舜民
標題:梁州・醉仙桃九重春色，拂御爐兩袖天香。風雲豪氣三千丈。咳唾落珠璣
內容:顆顆，佩環搖金壁鏘鏘。奇略飽陰陽經訣，壯懷吞星斗文章。擁貔貅銀鎖光芒，動龍蛇赤羽飛揚。叱吒間淨中原狐兔之塵，指顧裡蕩西戎犬羊之黨，笑談中定邊陲蠻貊之邦。遠方，近方。黃童白叟知名望，一人下萬人上。鐵券丹書姓字香，萬代輝光。